Николай Огарьов
Арестант

Превод от руски: Василка Хинкова, —

chitanka.info

Тъмна нощ. На бяг те кара,

но е тъй дебел зидът,

а и двата катинара

на вратата вън висят.

В дъното на коридора

се разхожда часовой

и звънти о шпора шпора,

сам в нощта скучае той.

„Часовой!“ — „Какво, кажете!“

„Престори се на заспал

да прескоча зидовете,

че така съм закопнял

да си видя края роден

и любимата жена.

Искам там в леса свободен

да умра на тишина!“

„Да помогна? Лесна дума!

Божа твар съм — не е грях!

Мен ме плаши не куршума,

а от боя ме е страх!

Ще ме преведат край строя

и на утрешния ден

ще остана подир боя

само труп окървавен!“

И пак нищо не говорят.

Где ли ще намери мир?

Тука ли ще го затворят,

или пратят във Сибир?

Със верига на нозете

ще го бият там до смърт

и без ножа във ръцете

дълги дните ще текат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.